Червленнера ара а ваьккхина, хьалххе биначу бартаца г1алг1азакхаша Теркал сехьа а ваьккхина, обаргашка д1авелира иза. Цуьнан ч1ог1а самукъадаьллера цхьаннех а кхоьруш боцуш, дийнахь а, буса а шайна луъучохь совца а совцуш, юькъачу хьаннашкахула некъ беш болчу мюридех. Т1аьхьо хиира Атаровна ткъа сов стагах аьтташ йолчу шайн отрядан куьйгалхо хьалха Шамилан наиб хилла волу Эвтархойн Ахьмад вуй. Ткъа сих-сиха тата даьл-даьллачу ч1ожа топ а тухуш, раз говр хьийзор вог1ур обарг дог-майра Ч1ега хилар.